CELEX: 31996R1846
Language: da
Date: 1996-09-25 00:00:00
Title: Kommissionens forordning (EF) nr. 1846/96 af 25. september 1996 om ændring af forordning (EF) nr. 716/96 om ekstraordinære støtteforanstaltninger for oksekødsmarkedet i Det Forenede Kongerige

Avis juridique important

|

31996R1846

Kommissionens forordning (EF) nr. 1846/96 af 25. september 1996 om ændring af forordning (EF) nr. 716/96 om ekstraordinære støtteforanstaltninger for oksekødsmarkedet i Det Forenede Kongerige  

EF-Tidende nr. L 245 af 26/09/1996 s. 0009 - 0009

KOMMISSIONENS FORORDNING (EF) Nr. 1846/96 af 25. september 1996 om ændring af forordning (EF) nr. 716/96 om ekstraordinære støtteforanstaltninger for oksekødsmarkedet i Det Forenede Kongerige KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1588/96 (2), særlig artikel 23, ogud fra følgende betragtninger:Ved Kommissionens forordning (EF) nr. 716/96 (3), senest ændret ved forordning (EF) nr. 1512/96 (4), er der fastsat ekstraordinære støtteforanstaltninger for oksekødsmarkedet i Det Forenede Kongerige, bl.a. for at der kan ydes godtgørelse for dyr, som slagtes under den i forordningen fastsatte ordning; Fællesskabet medfinansierer udgifterne til at opkøbe og destruere dyr; af praktiske grunde går der lang tid imellem, at dyrene slagtes og destrueres; Det Forenede Kongerige bør derfor ydes et forskud på 80 % efter slagtning af opkøbte dyr;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -UDSTEDT FØLGENDE FORORDNING:Artikel 1 I artikel 2, stk. 1, tredje afsnit, i forordning (EF) nr. 716/96 indsættes:»Et forskud på 80 % af det medfinansierede beløb udbetales efter slagtning af opkøbte dyr i henhold til artikel 1, stk. 2.«Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 25. september 1996.På Kommissionens vegneFranz FISCHLERMedlem af Kommissionen(1) EFT nr. L 148 af 28. 6. 1968, s. 24.(2) EFT nr. L 206 af 16. 8. 1996, s. 23.(3) EFT nr. L 99 af 20. 4. 1996, s. 14.(4) EFT nr. L 189 af 30. 8. 1996, s. 93.